stanford-oval/wikipedia huggingface dataset:
อชิตะ ปราโมช ณ อยุธยา
ประวัติ

เกิดวันที่ 14 มิถุนายน 2513 เป็นบุตรชายคนกลางในจำนวนบุตร-ธิดาทั้ง 4 คน ของ หม่อมหลวงเสรี ปราโมช (บุตรชายคนโตของ หม่อมราชวงศ์เสนีย์ ปราโมช อดีตนายกรัฐมนตรี) กับคุณหญิงทิพยวดี ปราโมช ณ อยุธยา จบการศึกษาทางด้านภาพยนตร์  จากประเทศอังกฤษ
เข้าสู่วงการบันเทิงด้วยการเป็นนายแบบ ถ่ายโฆษณา เมื่ออายุ 18 ปี จากนั้นกลับไปศึกษาต่อที่ประเทศอังกฤษ และกลับมาทำงานในฐานะนักร้องในปี 2537 กับอัลบั้ม "อิงค์แลนด์" ในสังกัด จีเอ็มเอ็ม แกรมมี่ ต่อมากับผลงานชุดที่ 2 "บีอิงค์" ในปี 2539 และ "อิงค์ทูเดย์" ในปี 2542 ตามลำดับ และเคยออกอัลบั้มเฉพาะกิจที่ทำออกมาในนามของวง Perfect Sunday เมื่อปี 2544 และได้กลับมาออกผลงานอัลบัมเดี่ยวชุดที่ 4 ชื่อว่า "ing 4 u" นอกจากนี้ยังเคยเล่นละครเรื่อง คู่แท้สองโลกมาก่อน รวมไปถึงการเป็นพิธีกรรายการเพลง นอกจากนั้นยังเคยทำงานเบื้องหลังศิลปินหลาย ๆ คนโดยการเป็นโปรดิวเซอร์อัลบั้ม 'Something Special'
ผลงานด้านอื่น ทางด้านงานพากย์ พากย์เสียง ในคนค่อมแห่งนอร์ทเทอร์ดัม และยังเคยมีโอกาสทำงานในฐานะคนพากษ์เป็นโฟรโด้ (เอไลจาห์ วู้ด)ใน ภาพยนตร์ไตรภาคเดอะลอร์ดออฟเดอะริงส์  ปัจจุบัน อิงค์ยังรับงานอ่านสปอต โฆษณา บ้าง และมีผลงานการแสดงเรื่องล่าสุดเรื่อง "ผีจ้างหนัง"
ทางด้านธุรกิจ มีเปิดการสอนดำน้ำและเล่นกีฬาเทนนิสอย่างจริงจัง
ผลงานเพลง > สตูดิโออัลบั้ม

| ลำดับ | ชื่ออัลบั้ม | ปีที่วางจำหน่าย | รายชื่อเพลง |
| --- | --- | --- | --- |
| 1 | Ing Land | 25 กรกฏาคม พ.ศ. 2537 |  1. ลบมันไปจากใจ  2. คนใกล้ตัว  3. ใจตัวเองสอนลำบาก  4. ไม่ดีอะมั้ง  5. - โยนทิ้ง  6. โดดจูบกลางอากาศ  7. ประธานทำกรรม  8. อย่ามอง  9. เมืองคนเหล็ก  10. โลกนี้คือโรงเรียน |
| 2 | Being | 19 มีนาคม พ.ศ. 2539 |  1. (ไม่)เอื้อมมือคว้า  2. บ่ายวันเสาร์  3. ฝากความฝัน  4. ทางเลือก  5. ดอกไม้  6. เพลงเป็นเพราะเธอ  7. รอ  8. ฉันยังอยู่  9. อย่าบอก  10. ไม่อยากเกลียดเธอ |
| 3 | Ing Today | 13 พฤษภาคม พ.ศ. 2542 |  1. รัก..(มักเป็นอย่างนี้)  2. ทุกอย่าง  3. หยุดรักเขาก่อนได้ไหม  4. ติดใจ  5. นาย กับ เธอ  6. ผู้หญิง  7. เธอไม่กลับมา  8. คบกับใจ  9. เรื่องส่วนตัว  10. เพลงของพ่อ  11. Ending (เพลงทุกอย่าง) |
| 4 | Ing 4 U | 28 กันยายน พ.ศ. 2547 |  1. ก้าวเดียว  2. จันทร์ไม่เป็นใจ  3. ฉันเอง  4. นิทานเรื่องนี้  5. รักประสาอะไร  6. สำหรับเธอ  7. ได้-เสีย  8. ไม่กล้าถาม  9. เป็นอะไรที่  10. ได้เรื่อยเรื่อย |
ผลงานเพลง > อัลบั้มเพลงในนามวง Perfect Sunday

| ชื่ออัลบั้ม | ปีที่วางจำหน่าย | รายชื่อเพลง |
| --- | --- | --- |
| Perfect Sunday | 4 พฤษภาคม พ.ศ. 2544 |  1. Intro  2. ช่าง(รัก)มัน  3. OH! NO  4. เรื่องมันยังไม่จบ  5. ฉันเป็นคนรักที่ดีหรือเปล่า  6. เดี๋ยว  7. เค้ากับตัวเอง  8. สุดที่รัก (ของคนอื่น)  9. ไม่ต้องเสียใจ  10. เธอยังอยู่  11. ผมเต็มใจ  12. Outro |
ผลงานเพลง > อัลบั้มรวมเพลง

Something Special (27 เมษายน 2550)
คอนเสิร์ต

คอนเสิร์ต 1 โน๊ต ล้านต้น 1 คน ล้านป่า (2537)
คอนเสิร์ต Nat Myria In Concert (รับเชิญ) (23 มีนาคม 2539)
คอนเสิร์ต Earthday #6 Teen For Green (เมษายน 2539)
คอนเสิร์ต Earth Day Concert ครั้งที่ 8 (เมษายน 2541)
คอนเสิร์ต พลังแผ่นดิน (20 พฤศจิกายน 2542)
คอนเสิร์ต Rock On Earth 2001 (22 เมษายน 2544)
คอนเสิร์ต JOE + J THE BROTHER CONCERT (รับเชิญ) (29 สิงหาคม 2552)
คอนเสิร์ต เด็กเทป 3 (6 กรกฎาคม 2562)
คอนเสิร์ต J-Adrenaline 360° (รับเชิญ) (24-25 สิงหาคม 2562)
คอนเสิร์ต Green Concert #22 The Lost Rock Songs (7 - 8 กันยายน 2562)
คอนเสิร์ต ROCK UNPLUG รักคลายล็อก (12 กันยายน 2563)
คอนเสิร์ต Rockstar Cafe Glamping Day (12 กุมภาพันธ์ - 29 ตุลาคม 2566)
คอนเสิร์ต Grammy X RS HIT100 Vol.2 (11-12 พฤษภาคม 2567)
คอนเสิร์ต ROCK STAR CAFE PROJECT FOR GOOD (6 ตุลาคม 2567)
พิธีกร

แบง แบง แบง
ผลงานการแสดง

ละคร คู่แท้สองโลก รับบท เคน คู่กับ สโรชา วาทิตตพันธ์
ภาพยนตร์สั้น On The Road คู่กับ อ่ำ อัมรินทร์
มิวสิควีดีโอ เพลง พูดเล่นเล่น ของ เบิร์ด ธงไชย
โฆษณา แบรนด์โรลออนฟอร์เมน (2531-2532)
ภาพยนตร์ ผีจ้างหนัง รับบท หมอยุทธ คู่กับ ภัครมัย โปตระนันท์
ภาพยนตร์ 2538 อัลเทอร์มาจีบ รับบท ตั้ม (ปัจจุบัน)
ละคร รักนี้ต้องอิมโพรไวส์ Groovin’On รับบท องอาจ
ฟุตบอลทีมชาติไทยรุ่นอายุไม่เกิน 17 ปี

ทีมตัวแทนประเทศไทยในการแข่งฟุตบอลระดับนานาชาติรุ่นอายุไม่เกิน 17 ปี
ฟุตบอลทีมชาติไทยรุ่นอายุไม่เกิน 17 ปี เป็นทีมชาติชุดอายุไม่เกิน 17 ปี โดยเป็นตัวแทนของประเทศไทยในการแข่งฟุตบอลระดับนานาชาติ ในรายการฟุตบอลโลก รุ่นอายุไม่เกิน 17 ปี, ฟุตบอลชิงแชมป์เอเชีย รุ่นอายุไม่เกิน 17 ปี และฟุตบอลอาเซียนชิงแชมป์เยาวชนอายุไม่เกิน 16 ปี ที่อยู่ภายใต้การควบคุมของสมาคมกีฬาฟุตบอลแห่งประเทศไทย ในพระบรมราชูปถัมภ์
ทีมชาติไทยรุ่นนี้เป็นแชมป์สมาพันธ์ฟุตบอลเอเชียใน พ.ศ. 2541 และเป็นแชมป์สหพันธ์ฟุตบอลอาเซียนสามสมัย นอกจากนี้ ทีมชาติไทยรุ่นนี้ยังได้ผ่านเข้ารอบฟุตบอลโลก รุ่นอายุไม่เกิน 17 ปี ใน พ.ศ. 2540 และ 2542
ผลและตารางการแข่งขัน

ชนะ
      เสมอ
      แพ้
ผลและตารางการแข่งขัน > 2566

| 0 | 1 | 2 | 3 | 4 |
| --- | --- | --- | --- | --- |
| 17 พฤษภาคม ค.ศ. 2023 (2023-05-17) Friendly match | ไทย  | 0–3 |  เกาหลีใต้ | Pathum Thani, Thailand |
| 19:00 UTC+7 |  |  |  Myung-jun Kim  39'  Jae-hwan Lee  46', 73' | สนามกีฬา: BG Stadium ผู้ชมในสนาม: 0 ผู้ตัดสิน: Songkran Bunmeekiart (Thailand) |
| 0 | 1 | 2 | 3 | 4 |
| --- | --- | --- | --- | --- |
| 15 มิถุนายน ค.ศ. 2023 (2023-06-15) 2023 AFC U-17 AC GS | ไทย  | 2–1 |  ลาว | Pathum Thani, Thailand |
| 19:00 UTC+7 |  Dutsadee  12'  Chanothai  90+5' | รายงาน |  Phanthavong  26' | สนามกีฬา: Pathum Thani Stadium ผู้ชมในสนาม: 1,135 ผู้ตัดสิน: Kim Jong-hyeok ( South Korea) |
| 0 | 1 | 2 | 3 | 4 |
| --- | --- | --- | --- | --- |
| 18 มิถุนายน ค.ศ. 2023 (2023-06-18) 2023 AFC U-17 AC GS | มาเลเซีย  | 0–3 |  ไทย | Pathum Thani, Thailand |
| 19:00 UTC+7 |  | รายงาน |  Pacharaphol  45+2'  Chanasorn  54'  Chanothai  78' | สนามกีฬา: Pathum Thani Stadium ผู้ชมในสนาม: 1,515 ผู้ตัดสิน: Ahmed Al-Ali (Jordan) |
| 0 | 1 | 2 | 3 | 4 |
| --- | --- | --- | --- | --- |
| 21 มิถุนายน ค.ศ. 2023 (2023-06-21) 2023 AFC U-17 AC GS | ไทย  | 1–0 |  เยเมน | Pathum Thani, Thailand |
| 19:00 UTC+7 |  Tanakrit  90+6' | รายงาน |  | สนามกีฬา: Pathum Thani Stadium ผู้ชมในสนาม: 1,370 ผู้ตัดสิน: Banerjee Pranjal (India) |
| 0 | 1 | 2 | 3 | 4 |
| --- | --- | --- | --- | --- |
| 25 มิถุนายน ค.ศ. 2023 (2023-06-25) 2023 AFC U-17 AC QF | ไทย  | 1–4 |  เกาหลีใต้ | Pathum Thani, Thailand |
| 21:00 UTC+7 |  Dutsadee  16' | รายงาน |  Kang Min-woo  4'  Myung-jun Kim  36'  Yun Do-young  69'  Kim Hyun-min  84' | สนามกีฬา: Pathum Thani Stadium ผู้ชมในสนาม: 5,840 ผู้ตัดสิน: Shen Yinhao (China) |
ผลและตารางการแข่งขัน > 2567

| 0 | 1 | 2 | 3 | 4 |
| --- | --- | --- | --- | --- |
| 23 มิถุนายน ค.ศ. 2024 (2024-06-23) 2024 ASEAN U-16 Boys Championship GS | ไทย  | 0-0 |  ออสเตรเลีย | Surakarta, Indonesia |
| 15:00 UTC+7 |  |  |  | สนามกีฬา: Sriwedari Stadium |
| 0 | 1 | 2 | 3 | 4 |
| --- | --- | --- | --- | --- |
| 26 มิถุนายน ค.ศ. 2024 (2024-06-26) 2024 ASEAN U-16 Boys Championship GS | ติมอร์-เลสเต  | 0-6 |  ไทย | Surakarta, Indonesia |
| 15:00 UTC+7 |  |  |  20' จอมพล    28' จอมพล    38' จอมพล    90+3' จอมพล    25' ณัฐกิตติ์    82' ภาณุพงศ์ | สนามกีฬา: Sriwedari Stadium |
| 0 | 1 | 2 | 3 | 4 |
| --- | --- | --- | --- | --- |
| 29 มิถุนายน ค.ศ. 2024 (2024-06-29) 2024 ASEAN U-16 Boys Championship GS | ไทย  | 3-1 |  มาเลเซีย | Surakarta, Indonesia |
| 15:00 UTC+7 |  74' จอมพล   76' ศิวกร   89' ปรเมศ |  |  4' นาซารุสดิน | สนามกีฬา: Manahan Stadium |
| 0 | 1 | 2 | 3 | 4 |
| --- | --- | --- | --- | --- |
| 29 มิถุนายน ค.ศ. 2024 (2024-06-29) 2024 ASEAN U-16 Boys Championship SF | เวียดนาม  | 1-2 |  ไทย | Surakarta, Indonesia |
| 15:00 UTC+7 |  52' ดูว ฮง ฟง |  |  60' ภูริพันธ์    90+3' ชัยวัฒน์ | สนามกีฬา: Manahan Stadium |
| 0 | 1 | 2 | 3 | 4 |
| --- | --- | --- | --- | --- |
| 29 มิถุนายน ค.ศ. 2024 (2024-06-29) 2024 ASEAN U-16 Boys Championship Final | ไทย  | 1-1  (7-8 ลูกโทษ) |  ออสเตรเลีย | Surakarta, Indonesia |
| 19:30 UTC+7 |  33' ปรเมศ |  |  45+3' แมคนิโคล | สนามกีฬา: Manahan Stadium |
| 0 | 1 | 2 | 3 | 4 |
| --- | --- | --- | --- | --- |
| 23 ตุลาคม ค.ศ. 2024 (2024-10-23) 2025 AFC U-17 Asian Cup qualification | ไทย  | 2-0 |  เติร์กเมนิสถาน | ชลบุรี,ประเทศไทย |
| 20:00 UTC+7 |  57' ปรเมศ    87' ศิวกร |  |  | สนามกีฬา: ชลบุรี สเตเดียม |
| 0 | 1 | 2 | 3 | 4 |
| --- | --- | --- | --- | --- |
| 25 ตุลาคม ค.ศ. 2024 (2024-10-25) 2025 AFC U-17 Asian Cup qualification | บรูไน  | 0-19 |  ไทย | ชลบุรี,ประเทศไทย |
| 20:00 UTC+7 |  |  |  10,38' ทัศฏาพรณ์    12,29,49,52' พีรดา    20,46' ภาณุพงศ์    31' ชัชวัสส์    39,50' ฐิตินัย    57,89' สรวิชญ์    70,81,90+2' จอมพล    71,78,87' กิตติภพ | สนามกีฬา: ชลบุรี สเตเดียม |
| 0 | 1 | 2 | 3 | 4 |
| --- | --- | --- | --- | --- |
| 27 ตุลาคม ค.ศ. 2024 (2024-10-27) 2025 AFC U-17 Asian Cup qualification | ไทย  | 3-2 |  อินเดีย | ชลบุรี,ประเทศไทย |
| 20:00 UTC+7 |  36' ศิวกร    60' ศิวกร    86' ชัยวัฒน์ |  |  35' Ngangouhou    42' Vishal | สนามกีฬา: ชลบุรี สเตเดียม |
ผลและตารางการแข่งขัน > 2568

| 0 | 1 | 2 | 3 | 4 |
| --- | --- | --- | --- | --- |
| 3 เมษายน ค.ศ. 2025 U17 ชิงแชมป์เอเชีย รอบแบ่งกลุ่ม | อุซเบกิสถาน  | v |  ไทย | ประเทศซาอุดิอาระเบีย |
| --:-- UTC+7 |  |  |  | สนามกีฬา: รอยืนยันสนาม |
| 0 | 1 | 2 | 3 | 4 |
| --- | --- | --- | --- | --- |
| 6 เมษายน ค.ศ. 2025 U17 ชิงแชมป์เอเชีย รอบแบ่งกลุ่ม | ไทย  | v |  ซาอุดีอาระเบีย | ประเทศซาอุดิอาระเบีย |
| --:-- UTC+7 |  |  |  | สนามกีฬา: รอยืนยันสนาม |
| 0 | 1 | 2 | 3 | 4 |
| --- | --- | --- | --- | --- |
| 9 เมษายน ค.ศ. 2025 U17 ชิงแชมป์เอเชีย รอบแบ่งกลุ่ม | ไทย  | v |  จีน | ประเทศซาอุดิอาระเบีย |
| --:-- UTC+7 |  |  |  | สนามกีฬา: รอยืนยันสนาม |
ผู้เล่น > ผู้เล่นชุดปัจจุบัน

รายชื่อผู้เล่น 43 คน เข้าเก็บตัวรอบที่ 3 สำหรับการแข่งขันฟุตบอลเอเชียชิงแชมป์เยาวชนรุ่นอายุไม่เกิน 17 ปี ระหว่างวันที่ 15 กุมภาพันธ์ - 1 มีนาคม 2568 โดยทีมชุดนี้มี คุณอนุรุทธิ์ นาคาศัย เป็นผู้จัดการทีม พร้อมด้วย โค้ชจเด็จ มีลาภ เป็นหัวหน้าผู้ฝึกสอน โดยรายชื่อผู้เล่นมีดังต่อนี้
หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
หมาแก่ อันตราย

| หมาแก่ อันตราย |
| --- | --- |
กำกับ: ยุทธเลิศ สิปปภาค
เขียนบท: ยุทธเลิศ สิปปภาค
อำนวยการสร้าง: ธนพล ธนารุ่งโรจน์ วิชัย ธนารุ่งโรจน์
นักแสดงนำ: สุเทพ โพธิ์งาม พลอย จินดาโชติ อภิญญา สกุลเจริญสุข ชุมพร เทพพิทักษ์ สีเทา เพ็ชรเจริญ แอนนา ชวนชื่น อุดม ชวนชื่น วิยะดา อุมารินทร์ โหน่ง ชะชะช่า
กำกับภาพ: ทิวา เมยไธสง
บริษัทผู้สร้าง: มหาการพิคเจอร์ 
ผู้จัดจำหน่าย: พระนครฟิลม์
วันฉาย: 29 กันยายน พ.ศ. 2554
ความยาว: 90 นาที
ประเทศ: ไทย
ภาษา: ไทย
ทำเงิน: 3.31 ล้านบาท
ก่อนหน้านี้: มือปืนดาวพระเสาร์ (2553)
ต่อจากนี้: มือปืนพระอาทิตย์ (2562)
ข้อมูลจากสยามโซน
หมาแก่ อันตราย  เป็นภาพยนตร์ไทย แนวแอ็คชั่น ดราม่า เป็นภาพยนตร์เรื่องที่ 2 ของภาพยนตร์ไตรภาค‎ เรื่อง มือปืนตรัยภาค กำกับภาพยนตร์โดย ยุทธเลิศ สิปปภาค เดิมชื่อเรื่องว่า มือปืนดาวพระศุกร์ และ เป้ ท่าทราย  นำแสดงโดย เทพ โพธิ์งาม รับบทเป็น เป้ อูซี่, พลอย จินดาโชติ รับบทเป็น ดาว  ฉายวันที่ 29 กันยายน พ.ศ. 2554 สร้างและจัดจำหน่ายโดย พระนครฟิล์ม และ มหาการพิคเจอร์  ภาพยนตร์ทำรายได้รวม 3.31 ล้านบาท
ภาพยนตร์ได้รับรางวัลขวัญใจกรรมการ (Jury Award) และรางวัลกำกับภาพยอดเยี่ยม (Best Cinematography Award) จากเทศกาลภาพยนตร์นานาชาติเซี่ยงไฮ้ ครั้งที่ 14  ที่ประเทศจีน เมื่อวันที่ 19 มิถุนายน พ.ศ. 2554
เรื่องย่อ

เป้ ท่าทราย อินทรีแห่งเมืองจัน (เทพ โพธิ์งาม) มือปืนรับจ้างที่เพิ่งพ้นโทษออกมาจากคุกแล้วเพิ่งค้นพบความจริงที่เขาไม่เคยรู้มาก่อนคือ ในชีวิตเขานั้นมีลูกสาวในไส้อยู่หนึ่งคนชื่อ ดาว (พลอย จินดาโชติ) แต่เป้กลับต้องหนีจากการตามล่าของลูกสาวของตัวเอง เพราะเธอเข้าใจผิดคิดว่า เป้คือคนที่ฆ่า พ่อเลี้ยง (โกวิท วัฒนกุล) ของเธอ ซึ่งเธอคิดว่าเป็นพ่อแท้ ๆ และข่มขืน เพชร (สายป่าน อภิญญา) คนที่ดาวคบอยู่ ทำให้ดาวต้องตามล่าสังหารเป้ โดยที่ไม่รู้ว่าเป็นพ่อที่แท้จริงของเธอ
นักแสดง > นักแสดงหลัก

สุเทพ โพธิ์งาม (เทพ) รับบท เป้ อูซี่ หรือ เป้ ท่าทราย
พรพิชญ์ชญา จินดาโชติ (พลอย) รับบท ดาว เอ็มพีไฟว์
อภิญญา สกุลเจริญสุข (สายป่าน) รับบท เพชร
นักแสดง > นักแสดงสมทบ

ชุมพร เทพพิทักษ์ รับบท ลุงโอ่ง
จรัล เพ็ชรเจริญ (สีเทา) รับบท หลวงพ่อ
โกวิท วัฒนกุล  รับบท พ่อเลี้ยงของดาว
วิยะดา อุมารินทร์ รับบท แม่ของดาว
พนมกร ตังทัตสวัสดิ์ รับบท หนุ่ม
อุดม ทรงแสง (ดม ชวนชื่น) รับบท เปิ้ล อาก้า
เอนก อินทะจันทร์ (แอนนา ชวนชื่น) รับบท เสี่ยเม้ง (ต้งเม้ง)
ชาติชาย จินดา (พ่อใหญ่ สภาโจ๊ก) รับบท จักษุแพทย์
เห็ดเผาะ เชิญยิ้ม รับบท แพนเค้ก
ดิเรก อมาตยกุล รับบท หัวหน้าคะแนน
วสันต์ อุตตมะโยธิน รับบท แอ็คติ้งโค้ช
เฉลิมศักดิ์ แย้มขะมัง รับบท มือมีด (ลี กิม ฮวง)
ปราโมทย์ เทียนชัยเกิดศิลป์ รับบท แม็ก แมสเซนเจอร์
บุดด้า เบลส รับบท Buddhabless
นักแสดง > นักแสดงรับเชิญ

อารักษ์ อมรศุภศิริ รับบท โอริโอ้
ชูศักดิ์ เอี่ยมสุข (โหน่ง ชะชะช่า) รับบท ตี๋ ไรเฟิล
ศิริน หอวัง (คริส) รับบท คริส สไตย์เออร์
อดิเรก วัฏลีลา (อังเคิล) รับบท หมวด
บุญถิ่น ทวยแก้ว รับบท จ่า
งานสร้างและการออกฉาย

หมาแก่ อันตราย เป็นผลงานการกำกับของ ยุทธเลิศ สิปปภาค โดยเป็นการรวมตัวของนักแสดงมากความสามารถ เช่น เทพ โพธิ์งาม, พลอย จินดาโชติ, สายป่าน อภิญญา และนักแสดงอีกคับคั่ง โดยยุทธเลิศประกาศว่าอยากกำกับหนังที่บ่งบอกความเป็นตัวตนของผู้กำกับ กับค่าย พระนครฟิลม์ ที่ดึง เทพ โพธิ์งาม ดาราตลกชื่อดังมารับบทหนักที่สุดในชีวิตการแสดงเลยก็ว่าได้ ซึ่งยุทธเลิศมีความทึ่งที่ เทพยอมเสี่ยงตายแบบโนสแตนอิน เพื่อความสมจริงของภาพยนตร์
เดิมภาพยนตร์กำหนดออกฉายในประเทศไทย ครั้งแรกในปี พ.ศ. 2553 ในชื่อ "มือปืนดาวพระศุกร์" ครั้งถัดมากำหนดวันที่ 10 กุมภาพันธ์ พ.ศ. 2554 ในชื่อ "เป้ ท่าทราย" แต่ก็ต้องเลื่อนฉายออกไปโดยไม่มีกำหนด เนื่องจากผู้กำกับต้องการความสมบูรณ์ของรายละเอียด เพื่อให้งานออกมาดีที่สุด จนได้รับรางวัลจากเทศกาลภาพยนตร์นานาชาติเซี่ยงไฮ้กลับมา จึงกำหนดวันฉายในที่สุดคือวันที่ 29 กันยายน พ.ศ. 2554 โดยใช้ชื่อเรื่องว่า "หมาแก่ อันตราย"
ดูเพิ่ม

| ปี พ> ศ..ภาพยนตร์ โดย  ยุทธเลิศ สิปปภาค.ภาพยนตร์ โดย  ยุทธเลิศ สิปปภาค.ค่าย | 2544> มือปืน/โลก/พระ/จัน.มือปืน/โลก/พระ/จัน.อาร์.เอส.ฟิล์ม | 2553> มือปืนดาวพระเสาร์.มือปืนตรัยภาค.พระนครฟิลม์ | 2554> หมาแก่ อันตราย.มือปืนตรัยภาค.พระนครฟิลม์ | 2562> มือปืนพระอาทิตย์.มือปืนตรัยภาค.พระนครฟิลม์ | 2562> มือปืน/โลก/พระ/จัน 2.มือปืน/โลก/พระ/จัน 2.พระนครฟิลม์ |
| --- | --- | --- | --- | --- | --- |
พหุจรามาตา

| พหุจรามาตา |
| --- | --- |
ความใสสะอาด, เมตตา, ความสัตย์จริง, ความเป็นเอกเทศ, ความเชื่อมั่นในตนเอง, ธิดา, กะเทย

ชื่ออื่น: พหุจร, เทวัลสูตศาสฐี, ศักติปุตรี, ปรศักติกัญญะ
ส่วนเกี่ยวข้อง: เทวี, ศักติ, หิชรา, พระปารวตี
ที่ประทับ: มณีทวีป
อาวุธ: มหัตมยะ, ตริศูล, ดาบ, ประคำ
พาหนะ: ไก่
เทศกาล: พหุจรนวมี
ข้อมูลส่วนบุคคล
บิดา-มารดา: โพทปาลเทตา (บิดา) เทวัลมาตา (มารดา)
พหุจรามาตา (ฮินดี: बहुचरा माता, อักษรโรมัน: Bahucharā Mātā; คุชราต: બહુચર માતા, อักษรโรมัน: Bahuchara Mātā) เป็นเทวีในศาสนาฮินดู เทวีแห่งความบริสุทธิ์และการมีลูกมีหลาน บูชามากในแถบรัฐคุชราตและรัฐราชสถาน พระนางมีที่มาจากคติจรัน นอกจากนี้ยังถือว่าพระพหุจรามาตาเป็นเทวีแห่งชุมชนหิชราหรือกะเทยในอนุทวีปอินเดีย เทวาลัยหลักของพระนางอยู่ที่เพจราจี รัฐคุชราต
เทวตำนาน

เธอถือกำเนิดในวรรณะสูง ‘วรรณจรัญ’ ที่ประชากรส่วนใหญ่อยู่ในรัฐราชสถานและคุชราต ตะวันตกของอินเดีย กล่าวกันว่า ครั้งหนึ่งโจรร้ายพยายามข่มขืนเธอ เพื่อไม่ให้ ‘ความเป็นหญิง’ ของเธอถูกล่วงละเมิดทางเพศ เธอจึงคว้าดาบมาเฉือนเต้านมตัวเอง (แทนที่จะต่อสู้กับโจร) บางตำนานกล่าวว่าเธอจับได้ว่าสามีแอบเข้าไปในป่าเพื่อไปมีเพศสัมพันธ์แบบรักเพศเดียวกัน ด้วยความโกรธแค้นเสียใจเธอจึงสาปสามีจนอวัยวะเพศชายร่วงตกลงมา!!  จากนั้นเธอก็ได้บังคับสามีแต่งหญิงไปตลอดกาล
อีกตำนานมีอยู่ว่า มีเจ้าชายผู้หนึ่ง เกิดมาจากการที่กษัตริย์ผู้พ่อบวงสรวงขอพรจากพหุชราให้ได้บุตร แต่เมื่อได้บุตรสมใจ เจ้าชายผู้นั้นที่เกิดมาเป็นเสื่อมสมรรถภาพทางเพศ เมื่อเจ้าชายโตเป็นหนุ่มพหุชราก็ได้มาเข้าฝันและสั่งให้สักการะบูชาเธอและมีอัตลักษณ์แบบผู้หญิงเพื่อเป็นการรักษา ไม่เช่นนั้นจะสาปให้เสื่อมสมรรถภาพทางเพศไปอีก 7 ชาติ บ้างก็ว่าเธอสั่งให้เขาตัดจู๋ออกและแต่งหญิงเพื่อให้พ้นจากสภาพ ‘ความเป็นชาย’ อันจำกัดจำเขี่ย
พหุชราได้รับการยอมรับว่าเป็นเทวีประจำ ‘หิชรา’ (hijra) ผู้ซึ่งไม่ใช่ทั้งผู้หญิงและผู้ชาย แต่เป็นอีกเพศสภาพหนึ่ง ที่มีประชากรจำนวนมากในเขตวัฒนธรรมอินเดียเหนือ
เดอะเลเจนด์ออฟเซลดา (เกมชุด)

"เดอะเลเจนด์ออฟเซลดา" เปลี่ยนทางมาที่นี่ สำหรับวิดีโอเกม ดูที่ เดอะเลเจนด์ออฟเซลดา (วิดีโอเกม)
| เดอะเลเจนด์ออฟเซลดา |
| --- | --- |

ประเภท: แอ็คชันผจญภัย
ผู้พัฒนา:   นินเท็นโด  แคปคอม  Vanpool  Grezzo 
ผู้จัดจำหน่าย: นินเท็นโด
ผู้จัดสร้าง:   ชิเงะรุ มิยะโมะโตะ  ทะกะชิ เทะซุกะ 
แต่งเพลง: โคจิ คนโด
ระบบปฏิบัติการ:  เครื่องเล่น  แฟมิคอม   ซูเปอร์แฟมิคอม   เกมบอย   นินเท็นโด 64   เกมบอยคัลเลอร์   เกมบอยอัดวานซ์   เกมคิวบ์   วี   นินเท็นโด ดีเอส   นินเท็นโด 3ดีเอส   วียู   นินเท็นโดสวิตช์  
ลงครั้งแรกบน: แฟมิคอมดิสก์ซิสเต็ม
วางจำหน่ายครั้งแรก: เดอะเลเจนด์ออฟเซลดา 21 กุมภาพันธ์ ค.ศ. 1986
จำหน่ายครั้งล่าสุด: เดอะเลเจนด์ออฟเซลดา: ลิงส์อะเวกเคนนิง 20 กันยายน ค.ศ. 2019
เดอะเลเจนด์ออฟเซลดา (ญี่ปุ่น: ゼルダの伝説; โรมาจิ: Zeruda no Densetsu; ทับศัพท์: เซะรุดะ โนะ เด็นเซ็ตสึ; The Legend of Zelda ตำนานแห่งเซลดา) เป็นเกมชุดประเภทแอ็กชันผจญภัยที่กล่าวถึงวีรบุรุษในตำนาน ริเริ่มโดยนักออกแบบเกมชาวญี่ปุ่น ชิเงะรุ มิยะโมะโตะ (宮本 茂) พัฒนาและวางจำหน่ายโดยนินเท็นโด (Nintendo) เกมชุดนี้เป็นการผสมผสานระหว่างเกมแอ็กชัน เกมผจญภัย เกมปริศนา เกมเล่นตามบทบาท (RPG) ในบางโอกาสก็มีการใช้เกมมุมมองด้านข้าง (platform) เกมสายลับ (stealth) หรือเกมแข่งขัน (racing) ประกอบอยู่ด้วย
ตัวเอกที่สามารถเล่นได้เพียงคนเดียวคือเด็กหนุ่มชื่อ ลิงก์ (Link)  เขามักได้รับมอบหมายให้ช่วยเหลือ เจ้าหญิงเซลดา (Zelda)  แห่ง อาณาจักรไฮรัล (Hyrule)  รวมทั้งตัวประกอบอื่นๆ ซึ่งถูกจับตัวไปโดย กาน่อน (Ganon)  ศัตรูตัวหลักของเรื่อง แต่อย่างไรก็ตามตัวละครบางตัวอาจปรากฏหรือไม่ปรากฏในภาคอื่นๆ ก็ได้ หรืออาจมีตัวละครตัวอื่นที่จะต้องช่วยเหลือหรือต้องต่อสู้ด้วยแทน เนื้อเรื่องโดยปกติมักจะเกี่ยวข้องกับสัญลักษณ์ที่เรียกว่า ไทรฟอร์ซ (Triforce)  มีลักษณะเป็นรูปสามเหลี่ยมสีทองสามอัน ซึ่งเป็นตัวแทนของพลังอันไม่สิ้นสุดของพระเจ้า 3 องค์
เกมชุดเดอะเลเจนด์ออฟเซลดาได้รับการยอมรับในวงกว้างว่าเป็นหนึ่งในวิดีโอเกมที่มีอิทธิพลที่สุดในประวัติศาสตร์ ควบคู่ไปกับ มาริโอ โปเกมอน และเมทรอยด์ เกมชุดนี้ประกอบไปด้วยเกมอย่างเป็นทางการ 14 ภาค เกมย่อยอีกหลายภาค บนเครื่องเล่นวิดีโอเกมชนิดต่างๆ เกมหลายภาคได้รับความชื่นชมจากผู้เล่นเป็นอย่างมากและประสบความสำเร็จเชิงพาณิชย์ เมื่อเดือนตุลาคม ค.ศ. 2007 เกมชุดเดอะเลเจนด์ออฟเซลดาทั้งหมดมียอดขายไปแล้วกว่า 47 ล้านสำเนา (รวมตลับเกมและแผ่นซีดี)  เกมชุดนี้ยังได้ขยายการส่งเสริมการขายด้วยตุ๊กตาและของเล่น นอกจากนี้ยังมีการนำไปดัดแปลงเป็นมังงะ หนังสือการ์ตูน และภาพยนตร์การ์ตูน
ข้อมูลพอสังเขป > การเล่น

เกมชุดเดอะเลเจนด์ออฟเซลดาเป็นเกมที่รวมปริศนาหลายชนิด การต่อสู้อย่างมีกลยุทธ์ และการสำรวจ ซึ่งทั้งหมดเป็นสาระหลักของเกมทั้งชุด แต่มีการปรับแต่งและเพิ่มคุณลักษณะใหม่ในแต่ละภาค ผู้เล่นจะได้รับรางวัลเมื่อได้สำรวจพื้นที่หรือแก้ปัญหาได้สำเร็จ เกมชุดนี้ส่วนใหญ่เกี่ยวข้องกับการค้นหาตำแหน่งและการสำรวจไปตามด่านต่างๆ ที่เรียกว่า ดันเจี้ยน (dungeon)  ผู้เล่นต้องแก้ปริศนาในดันเจี้ยน กำจัดศัตรูระหว่างทาง แล้วไปต่อสู้กับหัวหน้าดันเจี้ยน ดันเจี้ยนแต่ละแห่งจะมีไอเท็มสำคัญหนึ่งอย่างที่จำเป็นสำหรับการเข้าถึงหรือใช้ประมือกับหัวหน้า ไอเท็มบางชนิดปรากฏซ้ำในภาคอื่นๆ เป็นส่วนมาก (เช่นบูมเมอแรง) ในขณะที่ไอเท็มบางอย่างก็มีใช้เฉพาะภาคเดียว
ข้อมูลพอสังเขป > ลำดับเวลา

ลำดับเวลาที่แน่นอนของเนื้อเรื่องเดอะเลเจนด์ออฟเซลดา ยังเป็นประเด็นที่ถกเถียงกันอย่างมากในหมู่ผู้ที่ชื่นชอบ เพราะบางคนรู้สึกว่าเกมในแต่ละภาคมีเนื้อเรื่องที่ไม่ค่อยต่อเนื่องกัน ซึ่งเมื่อเกมภาคใหม่ออกสู่สาธารณชน จะทำให้ลำดับเหตุการณ์บนเส้นเวลาทั้งหมดเกิดความซับซ้อนและเป็นที่โต้เถียงอย่างหนัก
คู่มือประกอบในภาค อะลิงก์ทูเดอะแพสต์ (A Link to the Past)  บนเครื่องซูเปอร์แฟมิคอมได้เปิดเผยว่า ลิงก์ (ตัวเอก) ในภาคนี้เป็นบรรพบุรุษของลิงก์จากเครื่องแฟมิคอม เช่นเดียวกับภาค ออคารินาออฟไทม์ (Ocarina of Time)  ในเครื่องนินเท็นโด 64 ที่กล่าวถึงความสัมพันธ์แบบเดียวกันกับลิงก์ในเครื่องซูเปอร์แฟมิคอม ส่วนภาค เดอะวินด์เวกเกอร์ (The Wind Waker)  กล่าวไว้ว่า อาณาจักรไฮรัลที่น้ำท่วมเป็นผลมาจาก "วีรบุรุษ" ที่ผจญภัยต่อไปในอาณาจักรอื่น ซึ่งข้อความนี้อาจพูดเป็นนัยว่า หมายถึงลิงก์จากออคารินาออฟไทม์ที่ผจญภัยต่อใน อาณาจักรเทอร์มินา (Termina)  ของภาค เมเยอราส์มาสก์ (Majora's Mask)  ซึ่งทั้งหมดไม่มีข้อมูลระบุว่าช่วงเวลาของอาณาจักรไฮรัลของแต่ละภาคอยู่ห่างกันเท่าไร
ในการสัมภาษณ์ เอจิ อะโอะนุมะ (青沼 英二) นักออกแบบและผู้กำกับการสร้างเกมของนินเท็นโด ซึ่งจัดโดยนิตยสาร นินเท็นโดดรีม (Nintendo Dream)  เมื่อเดือนธันวาคม พ.ศ. 2549 เขากล่าวว่าเส้นเวลาของเกมชุดเดอะเลเจนด์ออฟเซลดามีสองทาง โดยจุดแบ่งแยกเกิดขึ้นในภาค ออคารินาออฟไทม์ ซึ่งเมื่อตอนจบเกม ลิงก์ถูกส่งจากอนาคตกลับมายังปัจจุบันโดยเจ้าหญิงเซลดา ครั้นเมื่อเขากลับมาแล้วจึงไปพบเจ้าหญิงอีก ส่งผลให้อนาคตเกิดการเปลี่ยนแปลง กานอนดอร์ฟ (Ganondorf; ร่างมนุษย์ของกาน่อน)  ถูกจับกุมและสอบสวนโดยเหล่านักปราชญ์ กระทั่งถูกเนรเทศไปยัง ดินแดนทไวไลต์ (Twilight Realm)  แทนที่จะได้ครอบครองอาณาจักรไฮรัล เกมในภาค ทไวไลต์พรินเซสส์ (Twilight Princess)  จึงเป็นเหตุการณ์ที่เกิดขึ้นหลังจากยุคของลิงก์ปัจจุบันในออคารินาออฟไทม์ไปร้อยปี ในขณะเดียวกัน เดอะวินด์เวกเกอร์ ก็เป็นเหตุการณ์ที่เกิดขึ้นในเส้นเวลาของลิงก์ในอนาคต แต่หลังจากร้อยปีข้างหน้าเหมือนกัน เป็นโลกคู่ขนาน
ข้อมูลพอสังเขป > แรงบันดาลใจ

ผู้ริเริ่มสร้างเกมเดอะเลเจนด์ออฟเซลดา ชิเงะรุ มิยะโมะโตะ (宮本 茂) ได้รับแรงบันดาลใจจากช่วงชีวิตในวัยเด็กของเขา เขาเคยอาศัยอยู่บริเวณเชิงเขาในเกียวโต ซึ่งเขาสามารถเดินสำรวจป่าไม้ ทะเลสาบ ถ้ำ และหมู่บ้านในชนบทด้วยตัวเองอยู่บ่อยๆ ประสบการณ์อย่างหนึ่งที่เขาระลึกได้คือการค้นพบปากถ้ำในใจกลางของป่า หลังจากที่ลังเลอยู่นานเขาก็ได้เข้าไปในถ้ำและสำรวจถ้ำด้วยแสงสว่างจากตะเกียง ความทรงจำนี้เป็นสิ่งจูงใจให้กับผลงานของมิยะโมะโตะ ซึ่งการสำรวจถ้ำเป็นสาระหลักที่มักปรากฏในเกมชุดเป็นส่วนมาก (โดยแสงสว่างจากตะเกียงหรือคบเพลิง) นอกเหนือจากประสบการณ์ในวัยเด็กแล้ว ตำนานเทพเจ้าสแกนดิเนเวียและปุราณวิทยาของญี่ปุ่นก็ยังเป็นสิ่งจูงใจที่สำคัญในการสร้างโครงเรื่องหรือการออกแบบสัตว์ประหลาด มิยะโมะโตะอ้างถึงการสร้างสรรค์ของเกมชุดนี้ว่าเป็นความเพียรพยายามที่จะทำ "สวนขนาดย่อม" ของเขาให้มีชีวิตชีวาเพื่อให้ผู้เล่นเกมได้เล่นในแต่ละภาค
มิยะโมะโตะยังกล่าวอีกว่า เมื่อเขาได้ยินชื่อภรรยาของสกอตต์ ฟิตซ์เจอรัลด์ (F. Scott Fitzgerald) ที่ชื่อว่าเซลดา (Zelda) เขาคิดว่าชื่อดังกล่าวฟังแล้ว "เป็นมิตรและสื่อความหมาย" เขาจึงเลือกชื่อนั้นมาเป็นชื่อเจ้าหญิง และในที่สุดก็ตั้งชื่อเกมชุดว่า เดอะเลเจนด์ออฟเซลดา (The Legend of Zelda)
หมึก (สัตว์)

บทความนี้เกี่ยวกับสัตว์น้ำ สำหรับความหมายอื่น ดูที่ หมึก (แก้ความกำกวม)
| หมึก ช่วงเวลาที่มีชีวิตอยู่: ดีโวเนียน หรือ คาร์บอนิฟอรัส–ปัจจุบัน |
| --- | --- |

Loligo plei

การจำแนกชั้นทางวิทยาศาสตร์
อาณาจักร:: Animalia
ไฟลัม:: Mollusca
ชั้น:: Cephalopoda
ชั้นย่อย:: Coleoidea Bather, 1888

อันดับ
 †Belemnoidea †Aulacocerida  †Belemnitida  †Hematitida  †Phragmoteuthida  Neocoleoidea (เซฟาโลพอดที่ยังมีชีวิตอยู่มากที่สุด)  ?†Boletzkyida  Sepiida  Sepiolida  Spirulida  Teuthida  Octopoda  Vampyromorphida
หมึก เป็นสัตว์ทะเลที่ไม่มีกระดูกสันหลัง ที่มีขนาดใหญ่ เคลื่อนที่ได้รวดเร็ว และว่องไว มีหนวดรอบปาก 4-5 คู่ บนหนวดมีปุ่มดูดเรียงเป็นแถว มีหน้าที่จับเหยื่อป้อนเข้าปาก
เป็นสัตว์ที่มีอยู่ในไฟลัมมอลลัสกา ชั้นเซฟาโลพอดซึ่งเป็นชั้นของสัตว์ที่มีลำตัวอ่อนนิ่ม ชั้นย่อย Coleoidea ต่างจากกลุ่มสัตว์ที่ใกล้เคียงกันคือ Nautiloidea ซึ่งมีเปลือกแข็งห่อหุ้มภายนอกร่างกาย แต่หมึกส่วนใหญ่กลับมีกระดูกหรือเปลือกอยู่ภายในเพื่อใช้ประโยชน์ในการเป็นทุ่นหรือพยุงร่างกาย ซึ่งเรียกว่า ลิ้นทะเล ยังมีบางชนิดที่ไม่มีกระดูก แต่มีกระดูกอ่อนทดแทนเพื่อใช้ในการพยุงโครงสร้างร่างกาย
คำว่า Cephalopoda ซึ่งเป็นชื่อชั้นที่ใช้เรียกหมึก มาจากภาษากรีกแปลรวมกันว่า "สัตว์หัว-เท้า" (head-footed animals) เนื่องจากหมึกเป็นสัตว์ที่ไม่มีแขนขา เพียงแต่มีระยางค์ยื่นออกจากจากรอบ ๆ บริเวณปากเรียกว่า หนวด เท่านั้นเอง
หมึกวิวัฒนาการมาจากมอลลัสกา ในปลายยุคแคมเบรียน หรือราว 500 ล้านปีก่อน แต่กระนั้นหมึกและหอยในยุคปัจจุบันนี้ ก็ยังมีระบบทางร่างกายหลายอย่างเหมือนกัน กล่าวคือ ระบบทางเดินอาหาร, ปาก, ฟัน และกล้ามเนื้อแบบแมนเทิล
ปัจจุบัน ได้มีการค้นพบหมึกแล้วว่า 1,000 ชนิด ชนิดที่ใหญ่ที่สุด คือ หมึกมหึมา (Mesonychoteuthis hamiltoni) ซึ่งเป็นหมึกในอันดับหมึกกล้วย อาศัยอยู่ในห้วงน้ำลึกของมหาสมุทรแอตแลนติก อาจยาวได้ถึง 14 เมตร นับเป็นสัตว์ที่ไม่มีกระดูกสันหลังที่ใหญ่ที่สุดในโลกอีกด้วย และเล็กที่สุดมีขนาดไม่เกิน 1 เซนติเมตรด้วยซ้ำ เช่น หมึกในวงศ์ Idiosepiidae เป็นต้น
หมึกมีความสำคัญต่อมนุษย์ในแง่ของการใช้เป็นอาหารมาช้านาน ในแทบทุกวัฒนธรรม หมึกถือเป็นสัตว์ทะเลที่ใช้ปรุงเป็นอาหาร ซึ่งสามารถปรุงสุดได้ทั้งสดและตากแห้ง เช่น ในอาหารไทย เช่น หมึกผัดกะเพรา หรือ หมึกย่าง เป็นต้น นอกจากนี้แล้วยังใช้ทำเป็นอาหารสัตว์ โดยเฉพาะลิ้นทะเล ซึ่งมีแคลเซียมเป็นจำนวนมาก  จึงนิยมให้นกหรือสัตว์ปีกกินเพื่อเพิ่มแคลเซียมในร่างกาย
นอกจากนี้แล้ว หมึกยังมักถูกอ้างอิงถึงในวรรณกรรมประเภทต่าง ๆ โดยเฉพาะหมึกยักษ์หรือหมึกที่มีขนาดใหญ่ เช่น โจมตีใส่เรือดำน้ำนอติลุสของกัปตันนีโม ในนวนิยายวิทยาศาสตร์เรื่อง Twenty Thousand Leagues Under the Sea เป็นต้น
สำหรับหมึกที่พบในน่านน้ำไทย ได้แก่ หมึกกระดองลายเสือ (Sepia pharaonis), หมึกกล้วย (Photololigo duvauceli), หมึกหอม (Sepioteuthis lessoniana), หมึกสายราชา (Octopus rex) เป็นต้น เลือดหมึกมีสีน้ำเงิน